ไปถอนฟันกรามบนซี่เกือบสุดท้ายมาได้2-3แล้ว รู้สึกพูดไม่ชัดจะเป็นไรไหมครับจะหายไหม
สวัสดีค่ะ หลังการถอนฟันกรามบนนั้น อาจมีอาการเจ็บปวด บวม แดง หลังการถอนฟันได้ประมาณ 1-3 วัน หลังจากนั้น หากไม่มีภาวะแทรกซ้อนใดๆ อาการจะค่อยๆดีขึ้น ไม่ควรทำให้ปวดนานติดต่อกัน หรือทำให้พูดไม่ชัด หรือการขยับกล้ามเนื้อที่ลิ้นหรือปากเปลี่ยนแปลงไปดังนั้นการพูดไม่ชัดดังกล่าวมา อาจจะต้องหาสาเหตุอื่นๆที่เป็นไปได้ด้วยเช่น ภาวะแทรกซ้อนจากแผล แผลติดเชื้อ หรือมีภาวะทางสมองเช่นเส้นเลือดสมองตีบเฉียบพลัน มีการอักเสบของกราม เป็นต้นหากพูดไม่ชัด ลิ้นแข็ง แต่แผลดี ไม่ปวด บวมอะไร ควรไปพบแพทย์เพื่อตรวจร่างกายทางระบบประสาทเพิ่มเติมต่อไป เบื้องต้นรับประทานอาหารอ่อนๆ บ้วนปากและแปรงฟันวันละ 2 ครั้ง กินยาแก้ปวดที่แพทย์สั่งมาได้